Գերաշնորհ Տեր Լեւոն արքեպիսկոպոս Զեքիյանը շնորհակալություն է հայտնել Հանրապետության Նախագահին ջերմ եւ քաջալերող խոսքերի համար՝ ընդգծելով, որ հայրենիքի ամուր թիկունքը մշտապես զգալը շատ կարեւոր է: Նա ջերմությամբ է հիշել նախագահի այցելությունները Միաբանության հաստատություններ եւ հույս հայտնել, որ նման առիթներ առաջիկայում եւս կլինեն: «Միասնաբար, ձեռք ձեռքի տված միաբանությունն իր անդամների եւ նաեւ բարեկամների հետ Ձեր՝ մեծարգո՛ նախագահ եւ Վեհափառ Տիրոջ բարձր հովանու ներքո պետք է ջանա 300-ամյակի հոբելյանական տարին պատշաճ անցկացնել»,- նշել է Լեւոն արքեպիսկոպոս Զեքիյանը: